ফাইল ফটো মাৰ্ঘেৰিটা/লিডুঃ দেওবাৰে নিশাৰে পৰা তিনিচুকীয়া জিলাৰ অসম-অৰুণাচলৰ সীমান্তৰ বুঢ়ীদিহিং নৈৰ জাগুণ ঘাটত প্ৰচণ্ড গুলীয়াগুলীৰ ঘটনা সংঘটিত হোৱাৰ পিছৰে পৰা তীব্ৰ আতংকৰ সৃষ্টি হৈছে৷ সন্দেহজনক আলফা স্বাধীন আৰু সেনাৰ মাজত প্ৰচণ্ড সংঘৰ্ষ লগাৰ পিছৰে পৰা আলফা বিছাৰি সেনাৰ তীব্ৰ অভিযান সোমবাৰে গোটেই দিন অব্যাহত আছে৷ লেখাপানী আৰক্ষী চকীৰ অন্তৰ্গত বুঢ়ীদিহিং নৈৰ পাৰত দেওবাৰে প্ৰথমে সন্ধিয়া প্ৰায় ৭ বজাত আছাম ৰাইফল আৰু আলফা স্বাধীনৰ কেডাৰৰ মুখামুখি হৈছিল৷ তাৰ পিছতে সেনা-আৰক্ষীৰ মাজত প্ৰচণ্ড গুলীয়াগুলী লগাত নিশাৰ আন্ধাৰৰ সুযোগ লৈ আলফাৰ দল পলায়ণ কৰিছিল৷ সংঘৰ্ষৰ পিছৰে পৰা তথা সোমবাৰে পুৱাৰ পৰা অঞ্চলটোত দিহিং নৈৰ দুয়োপাৰে সেনা আৰু আৰক্ষীৰ অভিযান তীব্ৰতৰ কৰি তোলে।
দিহিং নৈৰ পাৰত সেনাৰ অভিযান অব্যাহত, আলফাৰ ২ কেডাৰ নিহত হোৱাৰ সন্দেহ